אינאוס גרנדיירס

אינאוס גרנדיירס (באנגלית: Ineos Grenadiers, עד אפריל 2019 נקראה קבוצת סקיי ועד ספטמבר 2020 קבוצת אינאוס) היא קבוצת רכיבה מקצוענית, בריטית השייכת לסבב העולמי של איגוד האופניים הבינלאומי. הקבוצה הוקמה מחדש ב-2010 ומאז הקמתה נחשבת לאחת הקבוצות החזקות ביותר בסבב העולמי וזוכה להצלחה במיוחד בגרנד טורס - מרוצי הקטעים החשובים ביותר. בקבוצה רכבו רוכבים שניצחו בטור דה פראנס: בראדלי ויגינס, כריסטופר פרום גריינט תומאס ואיגן ברנל. היא בעלת תקציב מהגבוהים שבין הקבוצות ומציעה גם חדשנות טכנולוגית. הקבוצה רוכבת מהקמתה (מעודכן לדצמבר 2018) על אופני פינארלו (אנ'). נותנת החסות הראשית לקבוצה בין השנים 2010–2019 הייתה ענקית התקשורת SKY סקיי ניוז. בדצמבר 2018 הודיעה סקיי כי תסיר את חסותה מהקבוצה בתום עונת 2019. במאי 2019 קיבלה הקבוצה חסות חדשה מחברת אינאוס, חברת כימיקלים בריטית. קבוצת סקיי הושקה ב-2010 על ידי דייב בריילספורד (אנ') והיא המשכה של קבוצת רכיבה בריטית קודמת בשם "בריטיש סייקלינג". בהקמתה נאמר שחזונה שבתוך חמש שנים הם יוכלו להעמיד מנצח בטור דה פראנס - מרוץ האופניים החשוב ביותר. שאיפתם מומשה אף מוקדם מהתוכנית המקורית, לאחר שכבר ב-2012 ניצח בראדלי ויגינס בטור דה פראנס. בשנים שלאחר ניצחונו של ויגינס, הראה כריסטופר פרום דומיננטיות רבה וניצח בארבעה מרוצי טור דה פראנס, מהם שלושה ברציפות. סקיי התפרסמה בכך שהיא מחתימה רוכבים חזקים מאוד לקבוצתה והם יוצרים "רכבת" - מספר רוכבים הממוקמים בראש הדבוקה המכתיבים (בעיקר בקטעים הרריים) קצב גבוה יחסית, אשר משאיר את מובילי הקבוצות היריבות ללא "פועלים" ומקשה על אותם יריבים לתקוף את הרוכב המוביל, אשר ממוקם בחלקה האחורי של אותה "רכבת". סקיי גם השתמשה במתודות אימון חדשניות עבור הרוכבים, הכוללות מעקב צמוד ועטיפה רפואית חדשנית, תזונה מפוקחת על ידי מומחים ובדיקות ותוכניות קפדניות. בנוסף לחידושים טכניים באופניים עצמם. סקיי הצהירה על מדיניות סמים קפדנית במיוחד ואף מבצעת בדיקות מטעמה. עם זאת בתקשורת הצרפתית נשמעו ביקורות על היכולות הגבוהות של רוכביה ורמיזות לשימוש בחומרים אסורים ואוהדים צרפתים במהלך מרוץ 2015, אף תקפו את המוביל של סקיי כריסטופר פרום. סקיי פרסמה מיוזמתה בדיקות של פרום ורוכבים נוספים המוכיחות, לטענתה, שהם נקיים מסמים ומחומרים משפרי ביצועים. בדצמבר 2018 הודיעה חברת סקיי על הפסקת מתן החסות לחברת האופניים. הדבר קשור ככל הנראה בעובדה שקבוצת התקשורת סקיי נרכשה על ידי תאגיד הענק קומקאסט האמריקאי, שלא ראה צורך להשקיע סכומים נכבדים ברכיבה הבריטית. מנהל הקבוצה דייב בריילספורד הודיע כי קבוצת האופניים מחפשת ספונסר. ובמאי 2019 פורסם כי חברת אינאוס חברת כימיקלים בריטית מהגדולות בעולם בבעלותו של ג'ים רדקליף האיש העשיר ביותר בבריטניה לקחה חסות על הקבוצה. פעילי איכות סביבה מחו נגד רוכבי אינאוס במרוצים. באוגוסט 2020 הקבוצה שינתה את שמה ל"אינאוס גרנדיירס", כאקט של שיווק ופרסום ברכב שטח של חברת אינאוס שנקרא באותו השם. הקבוצה הופיעה תחת המיתוג החדש לראשונה בטור דה פראנס 2020 שהחל ב-29 באוגוסט, שינוי השם גם כלל שינוי מדים ואת צבעי הקסדה. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא סגל הקבוצה מעודכן לשנת 2021. קוסטה ריקה אנדריי אמאדור איטליה לאונרדו באסו קולומביה איגן ברנל ספרד ג'ונתן קסטרובייחו בלגיה לורנס דה פלוס אוסטרליה רוהאן דניס בריטניה אויין דול אירלנד אדי דונבר איטליה פיליפו גאנה בריטניה טאו גייגן הארט פולין מיכאל גולאש בריטניה איית'ן הייטר קולומביה סבסטיאן הנאו קולומביה דניאל פיליפה מרטינס פולין מיכל קוויאטקובסקי איטליה ג'אני מוסקון אקוודור ג'ונתן נארבייז בריטניה תומאס פידקוק אוסטרליה ריצ'י פורט איטליה סאלבטורה פוצ'יו קולומביה ברנדון סמית' ריברה קולומביה קרלוס רודריגס בריטניה לוק רואו רוסיה פאוול סיבאקוב קולומביה איוואן סוסה בריטניה בן סוויפט בריטניה גריינט תומאס הולנד דילן ואן בארלה אוסטרליה קמרון וורף בריטניה אדם ייטס מדיה וקבצים בנושא אינאוס גרנדיירס בוויקישיתוף אתר האינטרנט הרשמי של אינאוס גרנדיירס (באנגלית) אינאוס גרנדיירס, ברשת החברתית פייסבוק אינאוס גרנדיירס, ברשת החברתית אקס (טוויטר) אינאוס גרנדיירס, ברשת החברתית אינסטגרם אמיר ענבר, השמים הם הגבול, באתר הארץ, 16 ביולי 2012 ניצן פלד, הדרים טים הבריטית, באתר כלכליסט, 24 ביולי 2012 אמיר ענבר, נקיון הכפיים של קבוצת סקיי מתחיל להסריח, באתר הארץ, 3 בינואר 2018 אמיר ענבר, כמו שברצלונה תחליף שם: מעצמת האופניים מחפשת מושיע מאבדון, באתר הארץ, 27 בדצמבר 2018 SKY מכריזה על הפסקת החסות לקבוצת האופניים שלה!, באתר "בייקפאנל", 12 בדצמבר 2018 אמיר ענבר, האיש העשיר בבריטניה הציל את סקיי. אולי כך ישכחו שהוא הורס את כדור הארץ, באתר הארץ, 2 במאי 2019 סוכנויות הידיעות, BskyB תעביר מיליונים לקבוצת האופניים הבריטית, באתר כלכליסט, 3 במאי 2012 אמיר ענבר, הטור דה פראנס נגד הבריטים: יריקות, מכות ומנוע באופניים, באתר הארץ, 23 ביולי 2015 מגעיל: צופה השליך כוס עם שתן על כריסטופר פרום, באתר ערוץ הספורט, 18 ביולי 2015 אמנון הררי, סוף הדרך: קבוצת האופניים של פרום ותומאס בסכנת סגירה, באתר הארץ, 12 בדצמבר 2018